પૂ. અપૂર્વમુનિ સ્વામીએ 'ફીચર્સ ઓફ ફેકલ્ટી' વિષય પર ચોટદાર અને જોમસભર વકતવ્યનો લાભ આપ્યો હતો જેમાં તેઓએ છાત્ર સંવાદ, આત્મ સંવાદ અને પરમાત્મા સંવાદ વિષય પર હાજર રહેલ સૌ કોઇ પ્રોફેસર્સને શિક્ષણલક્ષી મુલ્યોને જીવનમાં દ્રઢ કરવાનું માર્ગદર્શન આપ્યું હતું. તેઓએ જણાવેલ કે ટીચ વેલ એટલે કે વિદ્યાર્થીને સારૃં શીખવો, એકસપર્ટ ઇન ચોર ફિલ્ડ એટલે કે તમારા વિભાગમાં નિષ્ણાત બનો, એપ્રીશીએટ સ્ટુડન્ટ એટલે કે વિદ્યાર્થીને બીરદાવો. પ્રેમ સભર પદ્ધતિ વિદ્યાર્થીનો અભિગમ બદલી શકે છે. વિદ્યાર્થી સાથે પ્રોફેસરના વાણી, વર્તન અને વ્યવહારના વિચારો કેવા હોવા જોઇએ તેના પર વિવિધ દ્રષ્ટાંતો તેમજ પ્રેરક વિડીઓ શો દ્વારા ખૂબ સુંદર માર્ગદર્શન આપવામાં આવ્યું હતું.